1934. aasta rahvaloenduse andmeil oli saksa rahvusrühma liikmeist põllumajanduses tegev ligi kümnendik ehk 818 inimest (600 meest ja 218 naist). Neist 367 olid iseseisvad ettevõtjad (neist naisi 63), kellest 220 kasutasid oma majapidamistes alaliste palgaliste tööjõudu, kuna ülejäänud ajasid läbi ainult oma pere tööjõuga (119) või töötasid  üksinda (28). Peale selle leidus sakslaste hulgas 79 põllutööametnikku, sealhulgas kolm naist, ja 372 põllutöölist  viimastest (220 meest ja 152 naist) moodustasid ilmselt lõviosa peremajapidamistes hõivatud naised-lapsed.